kardosdrur/scandi-wiki huggingface dataset:
Et kys før døden

Et kys før døden (engelsk: A Kiss Before Dying) er en roman af Ira Levin. Den udkom i USA i 1953 og i Danmark i 1955.

Bogen følger et klassisk crime noir-tema, den charmerende psykopatiske morder, som omgivelserne omfatter med stor sympati. Hovedpersonen, Bud Corliss, er af arbejderfamilie, men drømmer om at skabe sig en formue. Da hans kæreste, Dory, fortæller, at hun er gravid, opfatter han hendes tilstand som en trussel mod sine ambitioner, og han søger derfor viden om forskellige gifte og deres virkning.

Herfra følger læseren en charmerende, men samvittighedsløs mand, der er villig til at rydde alle af vejen, hvis de kan udgøre en hindring for hans ambitioner. Spændingen går bl.a. ud på, hvor mange og hvem, der bliver hans ofre, inden det lykkes for politiet at stoppe ham. Muligheden for, at han realiserer sine planer uden at blive afsløret er også til stede.

Bogen er filmatiseret i 1956 som film noir med Robert Wagner i hovedrollen som Bud Corliss, Joanne Woodward som Dorothy ('Dorie') Kingship, Virginia Leith i rollen som Ellen Kingship og Mary Astor som Buds mor.

Filmen blev instrueret af Gerd Oswald og fulgte – bortset fra at udelukke en væsentlig figur fra handlingen – bogens plot ganske tæt.

En senere filmatisering fra 1991 med Matt Dillon i hovedrollen som Jonathan Corliss, var instrueret af James Dearden. Denne version afviger stærkt fra bogens handling.

Noter

Eksterne links 
 A Kiss Before Dying  Liste over publikationer på Fantastic Fiction.

Romaner fra USA
Gysere
Sønderbro

Sønderbro har flere betydninger:

 Sønderbro (Bjerringbro Sogn) – en bebyggelse i Bjerringbro Sogn
 Sønderbro (Horsens) – et kvarter i Sønderbro Sogn, Horsens Kommune
 Sønderbro (Tranbjerg Sogn) – en bebyggelse i Tranbjerg og Tiset sogne ved Århus
 Sønderbro (bro) – en bro i Kolding
 Sønderbro (Aalborg) – en indfærdselsvej til Aalborg centrum

Se også 
 Amagerbro i København kaldes også Sønderbro
 Sønderbro Fight
Ulanqab

Ulanqab eller Ulaan Chab (Forenklet kinesisk: 乌兰察布; traditionel kinesisk: 烏蘭察布; pinyin: Wūlánchábù; mongolsk: ; transkription: Ulaγančabu) er en by på præfekturniveau i Indre Mongoliet i Kina. Det administrative centrum er Jining, som tidligere var en by på amtsniveau. Enheden blev gjort til bypræfektur den 1. december 2003.

Ulanqab har et areal på 54.491 km², og en befolkning på 2.870.000 mennesker, med en tæthed på 53 indb./km² (2007). Præfekturet grænser til Hohhot i vest, Mongoliet i nord, Xilin Gol i nordøst, Hebei i øst og Shanxi i syd.

Ulanqab har i Jining et katolsk bispesæde, hvis nybyggede domkirke, Vår Frue af Rosenkransen (indviet i oktober 2007), er en seværdighed på grund af sine mongolske jurte-formede klokketårn. Missionæren og mongologen pater Evariste Huc kaldte Ulaan Chab for Chaborte i sine skrifter.

Administrative enheder 
Bypræfekturet Ulanqab har jurisdiktion over et distrikt (区 qū), ett byamt (市 shì), 5 amter (县 xiàn) og 4 bannere (旗 qí).

Bypræfekturer i Indre Mongoliet
Verbania

Verbania er en by i Italien. Den er hovedstad i provinsen Verbano-Cusio-Ossola i regionen Piemonte og har omkring 30.000 indbyggere.

Oprindelse 
Byen ligger ved Lago Maggiores vestbred og opstod i 1939, da byerne Intra og Pallanza blev slået sammen. Siden 1992 har byen været hovedstad i provinsen Verbano-Cusio-Ossola.

Transport 
 Der er togforbindelse til bl.a. Milano.
 Der er bilfærge tværs over Lago Maggiore til byen Laveno.
 Landevejen nordpå langs søen (SS 34) fører til Locarno i Schweiz.

Links 
 Turistkontorets hjemmeside 

Lago Maggiore
Byer i Piemonte
Verbano-Cusio-Ossola (provins)
Mette Davidsen-Nielsen

Mette Davidsen-Nielsen (født 10. maj 1965 på Frederiksberg) er en dansk journalist, der fra 2010 til 2016 var administrerende direktør for Dagbladet Information, Informations Forlag og iBureauet. I december 2016 tiltrådte hun som Politikens kulturredaktør. Mette Davidsen-Nielsen er datter af professor Niels Davidsen-Nielsen og forfatter og psykoterapeut Marianne Davidsen-Nielsen. Hun blev uddannet cand.comm. fra Roskilde Universitetscenter i 1993 og blev derefter ansat i DR, hvor hun var med til at starte DR2. Først som programredaktør med ansvar for kultur, satire, tema og dokumentar (1997-2003), siden som kanalchef i et utraditionelt parløb med Gitte Rabøl (2003 – 2007). DR2 udviklede sig i perioden fra "den hemmelige kanal" til Danmarks stærkeste mediebrand.

Hun forlod DR i 2007, hvor hun blev tildelt Det Journalistiske Fellowship ved Center for Journalistik, Syddansk Universitet. Her var hun initiativtager til Journalistløftet, der handler om journalistisk etik og om først og fremmest at være forpligtet overfor offentligheden. Mellem DR og Information var hun endvidere projektchef for den første Copenhagen Design Week (2009).Fra 2009 til 2012 var hun formand for bestyrelsen for Danish Crafts under Kulturministeriet. Mette Davidsen-Nielsen sidder i bestyrelsen for Aalborg Universitet, Golden Days, Trap Danmark, Den Danske Presses Fællesindkøb og Dagspressens Fond og er medlem af Public Service Udvalget nedsat af kulturministeren. Hun er censor på Journalistik og Kommunikation på RUC. Tidligere har hun siddet i bestyrelsen for Aarhus Festuge, været medlem af optagelsesudvalget på Filmskolens tv-linje, styregruppen for New Danish Screen og Danidas Oplysningsudvalg.

Referencer 

Journalister fra Danmark
Erhvervsfolk fra Danmark
Ansatte i DR
Personer i Kraks Blå Bog
Personer fra Frederiksberg
Erhvervskvinder
Journalister ved Politiken
Xilin Gol

Xilin Gol (Forenklet kinesisk: 锡林郭勒盟; traditionel kinesisk: 錫林郭勒盟; pinyin: Xīlínguōlè méng; mongolsk: ; transkription: Sili-yin γool ayimaγ) er et liga i den autonome provins Indre Mongoliet i det nordlige Kina. Xilin Gol har et areal på 202.580 km², og en befolkning på 950.000 mennesker, med en tæthed på 5 indb./km² (2007). Området grænser til Mongoliet mod nord, til Chifeng, Tongliao og Hinggan mod øst, Ulanqab mod vest og bypræfekturene Chengde og Zhangjiakou i Hebei mod syd.

Hovederhverv er minedrift og landbrug.

Administrative enheder 
Ligaet Xilin Gol har jurisdiktion over 2 byamter (市 shì), et amt (县 xiàn) og 9 bannere (旗 qí).

Bypræfekturer i Indre Mongoliet
Valle

Valle har flere betydninger:

 Valle (kommune) – kommune i Agder fylke i Norge
 Valle (ost) – overskuds-produkt fra osteproduktion
 Valle (Letland)) – landsby i Letland
Nøgne Øjne

Nøgne øjne er et dansk musikalbum fra april 1969, indspillet af Povl Dissing og Beefeaters. Albummet hedder egentlig Dissing, men er i folkemunde kommet til at hedde Nøgne øjne efter det sidste nummer på albummet. Foto på coveret er af Roald Pay fra Delta-Photo.

Musikerne er udover Povl Dissing, Beefeaters og Benny Holst. Alle tekster er skrevet af Laus Bengtsson. Bengtsson som debuterede som tekstforfatter på denne plade, skrev siden tekster til Alrune Rod.

Indspilningen startede 14. oktober, 1968 i ASA filmstudie i Lyngby, og produceren var Hans-Henrik Koltze.

Nøgne øjne er ifølge Dansk Rockleksikon: "Kunst og skønhed på et meget højt plan". Albummet blev oprindeligt udsendt som LP og blev genudsendt som CD i 2010 som en del af bokssættet Dansk Rock Historie 1965-1978.

Kilder og eksterne henvisninger 

 "Nøgne øjne" og dansk blues musik.

Rockalbum fra Danmark
Album fra 1969
Bruce Austin Fraser

Bruce Austin Fraser, 1. baron Fraser of North Cape  (født 5. februar 1888, død 12. februar 1981) GCB, KBE, var en engelsk admiral  under Anden verdenskrig.

I 1942 blev Fraser udnævnt til næstkommanderende for den britiske hjemmeflåde og efterfulgte i 1943 admiral John Cronyn Tovey som øverskommanderende.

I 1944 blev Fraser forflyttet til stillehavsregionen, hvor han blev chef for den britiske flåde, som han ledede fra Sydney i Australien.

Fraser afsluttede sin karriere  som First Sea Lord i 1948. Han blev pensioneret i  1951.

Admiraler fra Storbritannien
Baroner fra Det Forenede Kongerige
Briter i 2. verdenskrig
Dissing

Dissing er et efternavn, der henviser til blandt andre:

 Hans Dissing
 Henry Dissing
 Janus Dissing
 Karen Dissing
 Povl Dissing

Andet
 Nøgne Øjne – album fra Povl Dissing og Beefeaters.
Glenn Darlie

Glenn Darlie (født 14. april 1985) er en fodboldspiller (midtbane), der spiller for FC Græsrødderne. Han har blandt andet spillet for Næstved, Brøndby, AB og FC Roskilde.

Karriere 
I 2016 blev han en del af amatørfodboldholdet FC Græsrødderne.

Referencer

Eksterne henvisninger 
 

Fodboldspillere fra Danmark
Fodboldspillere fra Næstved BK
Fodboldspillere fra Akademisk Boldklub
Fodboldspillere fra FC Roskilde
Fodboldspillere fra Herlev IF
Fodboldspillere fra FC Græsrødderne
Helsingborg Arena

Helsingborg Arena er en multiarena i Helsingborg. Byggeriet blev påbegyndt i maj 2010 og den blev indviet 30. november 2012. Arenaen kan benyttes til indendørs idræt, koncerter og events.
Arenaen har plads til 5.000 tilskuere og ved koncerter kan kapaciteten udvides til 5.500. Helsingborg Arena ligger ved Olympia fodboldstadion.

Eksterne henvisninger 

 www.helsingborg.se/helsingborgarena 

Multiarenaer i Sverige
Bygninger, konstruktioner og anlæg i Helsingborgs kommun
Etableret i 2012
Krem Nasjonal

Krem Nasjonal er en norsk tv-serie, først og fremmest for børn i alderen 8-12 år, men også for både yngre og ældre.
Værterne er Erik Solbakken med Signe og Magnus. I hvert program får de besøg af en gæst eller flere, i form af en gruppe, og i sæson er 2 yderligere gæster til konkurrencen "Hermegåsa".

Stenansigt 
Stenansigt var en konkurrence, der var en del af programmerne i 1. sæson. Tre publikummer blev udvalgt til at deltage i konkurrencen. I første runde var der en gæst, ofte en komiker, og ville forsøge at få deltagerne til at le. Den som lo først røg ud af konkurrence. De resterende to var i finalen. I finalen var kilde-manden, spillet af Erik Solbakken, og ville kilde deltagerne til en af dem grinte. Den der griner eller ler sidst vandt.

Hermegåsa 
"Hermegåsa" (Efterlign gåsen) er den konkurrence, der afløste stenansigt i Sæson 2 og 3. I denne konkurrence er der to kendte mennesker, og vælger en person hver fra publikum. Dette vil være hold i konkurrencen. Konkurrencen går ud på er at imitere klip eller den kendte. I finalen skal holdene efterligne Erik Solbakkens dans. Holdet med flest point vinder.

Ares AFV-blog 
Ares AFV blog var en fast bestanddel af programmet i 1. sæson. Are, som var hovedpersonen, spillet af Erik Solbakken. Ares store drøm var at blive den første nordmand, der fik vist sit indlast amerikanske AFV program.

Hanna fra Tana 
Hanna fra Tana er et indslag, der begyndte i sæson 2, det er en parodi af serien Hannah Montana. Lærer Terje, spillet af Erik Solbakken, drømme om at blive en popstjerne. Under en lokal talentkonkurrence lær han sig ud som kunstneren Hanna fra Tana. Også med i serien er Hallvard Holmen som en ivrig reporter. Bjørn Sundquist spiller rollen som rektor på skolen.

Gatekampen 
Gatekampen (Gadekampen) er en konkurrence mellem værterne Signe og Magnus, der siden begyndelsen , har været et fast indslag i programmet. Konkurrencen foregår udenfor på gaderne i Oslo, med et skjult kamera. Et eksempel på en konkurrence i gadekampen var da det var at få en person til at se længst muligt, efter noget der ikke eksisterede.

Tv-serier fra Norge
Tv-programmer fra NRK
Børneprogrammer
Tv-serier fra 2000'erne
Tv-serier fra 2010'erne
Den russisk-tyrkiske krig (1877-1878)

Den russisk-tyrkiske krig 1877-78 havde baggrund i det Russiske Kejserriges ønske om adgang til Middelhavet og erobre Balkanhalvøen fra det Osmanniske Rige. Bulgarien og Serbien så krigen som begyndelsen til deres uafhængighed.

Krigen gav også Kongeriget Rumænien mulighed for at fuld uafhængighed. Selv om det – i modsætning til andre lande på Balkan – ikke havde været en del af Det Osmanniske Rige – var det stadig officielt under osmannisk herredømme. Derfor benævnes krigen i rumænske historiebøger som den rumænske uafhængighedskrig.

Under krigen støttede de vestlige stormagter den osmanniske side, fordi de ikke ønskede, at Rusland skulle have større magt. Sammen lykkedes det dem at begrænse den russiske fremgang, men krigen resulterede i langvarig uro på Balkan. Fredsaftalen blev underskrevet i San Stefano (nu Yeşilköy i nærheden af Istanbul) den 3. marts 1878, og det Osmanniske Rige accepterede i Rumæniens, Bulgariens, Serbiens og Montenegros uafhængighed.

De øvrige europæiske stormagter var utilfredse med San Stefano-traktaten, som russerne havde dikteret tyrkerne. De frygtede, at den kunne medføre, at russerne ville få stor indflydelse i området. Østrig-Ungarn inviteredes derfor til en kongres i Berlin i juni 1878 under ledelse af den preussiske ministerpræsident og tyske rigskansler Otto von Bismarck. Kongressen vedtog Berlin-traktaten 1878, og bestemmelserne i den ophævede traktaten fra San Stefano.

Litteratur 
 Hugo Schulman: Minnen från fälttåget i Turkiet åren 1877-1878; Svenska Litteratursällskapet i Finland, Borgå 1955 (svensk)

Eksterne henvisninger 
 Emil Elberling: "Den russisk-tyrkiske Krigs Virkninger" (Geografisk Tidsskrift, Bind 2; 1878) 

Russiske krige
Tyrkiets historie
Bulgariens historie
Montenegros historie
Rumæniens historie
Serbiens historie
Begivenheder i 1877
Begivenheder i 1878
Det Russiske Kejserrige
Osmanniske krige
Mohamed Sissoko

Mohamed Sissoko (født den 22. januar 1985) er en fransk født malisisk fodboldspiller, som i øjeblikket spiller for mexicanske Atlético San Luis. Han har spillet i en række store europæiske klubber såsom Liverpool, Juventus, Valencia og Paris Saint-Germain. Foruden det, har han også spillet for Auxerre i hjemlandet og på et lejeophold i italienske Fiorentina.

Selvom Sissoko kunne være blevet udtaget til det franske fodboldlandshold valgte han i stedet at spille for det land, hvor han oprindeligt har sin rødder, nemlig Mali.

Mohamed Sissoko er kendt for at spille positionen som defensiv midtbane.

Eksterne henvisninger 

Fodboldspillere fra Mali
Fodboldspillere fra AJ Auxerre
Fodboldspillere fra Valencia CF
Fodboldspillere fra Liverpool F.C.
Fodboldspillere fra Juventus F.C.
Fodboldspillere fra Paris Saint-Germain
Fodboldspillere fra ACF Fiorentina
Fodboldspillere fra Levante UD
Niels Christian Bjerring

Niels Christian Bjerring (født 21. februar 1773 i København, død 28. oktober 1840) var en dansk embedsmand, far til Vilhelm Bjerring.

Bjerring blev født af fattige forældre (faderen var tømmermand) og begyndte i tidlig alder som skriverdreng på et kontor, men han var allerede 17 år gammel tilstrækkeligt begavet til at tage dansk-juridisk eksamen. Han kom derefter på kontoret hos højesteretsadvokat Johan Martin Schønheyder, hvis fuldmægtig han senere blev.

I 1800 blev han privat optaget på universitetet, men selv om han aldrig fik afsluttet med juridisk embedsexamen, blev han dog en meget benyttet overretsprokurator (bestalling 1803). Men han var kendt som en person med en hidsig karakter og skaffede sig derved mange fjender.

I sine yngre år var han almindelig kendt under navnet "den lille Marat" på grund af sine yderligtgående, revolutionære holdninger, og han skjulte aldrig sit had til den absolutistiske regeringsform. En tid lang var han en meget rig mand, dels ved under krigen efter 1807 at føre en stor del prisesager, dels som heldig deltager i udrustning af kapere.

Men ved pengeombytningen i 1813 mistede han sin formue. Herefter rettede han sin vrede mod landets finansbestyrelse, særligt Møsting. Han blev retsforfulgt for injurier og ved højesteretsdom af 26. juli 1825 blev han idømt 5 års landsforvisning.

Han levede i disse år mest i Lybek, men havde dog også et længere ophold i Paris. Hjemvendt til fædrelandet var han syg og svagelig, men hans temperament og holdninger forblev uændrede til hans død.

Kilder 

 

Embedsmænd fra Danmark
Prokuratorer fra Danmark
Debattører fra Danmark
Danskere i 1800-tallet
Personer fra København
Nääs Sløjdseminarium

Nääs Slöjdseminarium var en svensk sløjdlærerskole i årene 1874–1966.

Hjemstedet var Nääs Slot ved Floda øst for Gøteborg i Sverige. Forløberen var en sløjdskole for drenge, som godsejeren August Abrahamson havde grundlagt i 1872 med sin søstersøn Otto Salomon som leder.

Seminariet blev nedlagt i 1960. Sløjdlæreruddannelsen foregår nu ved universiteter.

Henvisninger 
 Hans Thorbjörnsson: »Nääs och Otto Salomon - Slöjden och leken«, 1990. 
 http://www.naas.se/23/Om%20N%C3%A4%C3%A4s/om-naas 
 

Sløjd
Etableret i 1874
Ophørt i 1960
Uddannelsesinstitutioner
Bygninger, konstruktioner og anlæg i Västra Götalands län
Helena Benaouda

Helena Benaouda (født 22. maj 1959 i Haukipudas, Finland) er talsmand for Sveriges muslimske råd.
I danske sammenhænge blev hun kendt efter hendes svigersøn, den 29-årige mand omtalt som MA, blev anholdt og sigtet i forbindelse med terrorsagen mod Jyllands-Posten i december 2010.

Helena Benaouda, født Fagerdin, stammer fra Haukipudas ved Rovaniemi i Finland. 
Hun flyttede i 1979 til Sverige og har studeret sociologi, idéhistorie og økonomi.
I juli 1999 døde hendes mand i en drukneulykke.

Hendes datter, Safia, er sammen med Safias mand MA to gange blevet fængslet i udlandet. 
Første gang i 2007 i Addis Abeba, Etiopien.
Helena Benaouda iværksatte kampagnen, Release My Child, i medier og på Internettet for løsladelse af datteren.
Safia berettede om tortur i fængslet. Hun var da gravid.
Ifølge organisationen CagePrisoners var der tale om et af CIA's hemmelige fængsler.
Anden gang Helena Benaoudas datter og MA blev fængslet var i 2009 i Pakistan omkring Dera Ghazi Khan og ifølge pakistanske myndigheder var de på vej til Waziristan.
Dera Ghazi Khan er området omkring de pakistanske kernevåbenlagre og Safia og MA var i en gruppe på 12 personer da de blev pågrebet. 
I gruppen var også Mehdi Ghezali der har siddet to et halvt år fængslet i Guantanamo. 
I gruppen var også Helena Benaoudas to-årige barnebarn.

Henvisninger 

Personer fra Sverige
William Browne

William Browne (1590/1-c.1643) var en engelsk digter, født i Tavistock og uddannet ved Exeter College i Oxford; efterfølgende blev han jurist i London.

Hans digte, der hovedsagelig er beskrivende, er rige og naturtro, men mangler til dels indlevelse. Han var inspirerede af Edmund Spenser og inspirerede selv digtere så som John Milton og John Keats. Brownes hovedværk var Brittannia´s pastorals (bog 1-2, 1613-16, bog 3 udgivet først 1852) samt Sheperd´s pipe (1614).

Eksterne henvisninger 
 William Browne på WIkisource 
 William Browne på Wikiquote 
 Original poems by William Browne published with biographical comments and Browne's family tree by Samuel Egerton Brydges at the Lee Priory Press in 1815. 
 Britannia's Pastorals Project Gutenberg 

Digtere fra England
Boeslunde Kirke

Boeslunde Kirke beliggende i landsbyen Boeslunde, ca. fem kilometer nord for Skælskør, er en af de yngste landsbykirker på Skælskøregnen, kun omkring 700 år. Kirken er i næsten ren gotisk stil og særpræget gennem det toskibede lave kirkerum, der er overdækket af 8 smukke hvælv. Kirken er påbegyndt omkring 1300 og siden blevet udvidet i etaper, indtil den nåede sin nuværende størrelse omkring 1450.

Grunden til at kirken er bygget så sent, er formentlig, at Boeslunde er et af de steder på Sjælland, hvor man først byggede en kirke, nemlig en stavkirke af træ. Der er ganske vist ingen spor af den, men Borgbjerg Banke lige vest for Boeslunde kirke var i oldtiden et kendt og besøgt helligsted med sin egen helligkilde. Og mange af de første kirker i landet blev bygget på helligstederne for således at undertrykke den gamle religion. Sagnet fortæller nemlig, at trolden Borg ikke kunne lide, at man byggede en kirke på hans banke, og derfor rev han den ned om natten. Muligvis er en trækirke på bakken brændt, og på den måde er sagnet opstået.

Boeslunde-alteret 

Kirkens gamle altertavle og alterbordsforside er i dag på Nationalmuseet.

Eksterne kilder og henvisninger 

 Boeslunde Kirke på KortTilKirken.dk

Kirker i Slagelse Kommune
Kirker i Roskilde Stift
Kirker i Sorø Amt
FTL Havnen

FTL Havnen (eller Århus Lystbådehavn) er en dansk  fiskeri-, træskibs- og lystbådehavn beliggende i det centrale Aarhus. FTL står for Fiskeri-, Træskibs og Lystbådehavnen. 

Havnen blev etableret og åbnet i 1909, og omfatter anno 2010 to fiskeforretninger, mindre virksomheder og restauranter samt en række klubber orienteret omkring vandsport.

Havnen er kommunal, men drives af en borgergruppe.

Foreninger (2012) 
Følgende foreninger er at finde på havnen:
 Aarhus Studenter Roklub
 Bådelauget Krogen
 Dykkerklubben Bunden
 Dykkerklubben Juggernaut
 Dykkerklubben Kvak
 Fiskerikajens Mooringslaug
 Roklubben ARA
 Sejlklubben Bugten
 Spejderskibet Klitta
 Træskibsforeningen i Århus
 Århus Kano & Kajak Klub
 Aarhus Nordhavn
 Århus Roklub
 Århus Sejlklub
 Århus Strandjagtforening
 Århus Beddingslaug
 Århus Motorbåds Klub

Ekstern henvisning 
 FTL Havnens hjemmeside 

Havne i Danmark
Havnen, FTL
Tømmermand

Tømmermand (Acanthocinus aedilis) er en bille. Den er udstyret med lange følehorn. Hos hannen bliver de op til fem gange, og hos hunnen cirka dobbelt så lange som kroppen. Den lever kun i fyrretræer, og hunnen lægger kun æg i døde træer. Den er vurderet som næsten truet på den danske rødliste 2019.

Eksterne henvisninger 

 Tømmermand hos naturporten.dk
 Tømmermand hos naturbasen.dk

Noter 

Træbukke
Luis Moreno-Ocampo

Luis Moreno-Ocampo (født den 4. juni 1952) var fra 2003 til 2012 chefanklager ved Den Internationale Straffedomstol (ICC) i Haag. Han blev efterfulgt af Fatou Bensouda. 
 
Moreno-Ocampo er født og opvokset i Buenos Aires, Argentina. 

I 2010 besøgte chefanklageren Danmark, hvor han bl.a. forelæste på Københavns Universitet.

Eksterne kilder og henvisninger 
 Den Internationale Straffedomstols officielle hjemmeside (engelsk) 
 Luis Moreno-Ocampos CV (engelsk)

Fodnoter 

Jurister
Personer fra Buenos Aires
St. Peter

St. Peter var det skib, som Vitus Bering sejlede med, da han skulle til Alaska. Det lykkedes for ham, men han døde desværre i forsøget. Rejsen til Alaska startede den 6. juli 1741 og sluttede den 21. august 1742.

Romanen Rejsen til håbets ø af Jacob Clausen handler om besætningen på skibet under rejsen.

Skibe
Rejsen til håbets ø

Rejsen til håbets ø er en bog skrevet af Jacob Clausen fra 1992. Handlingen foregår ombord på skibet St. Peter på Vitus Berings rejse til Alaska. Hovedpersonen er volontøren Lorentz Waxell. Bogen beskriver livet som volontør, og rejsen til og fra Alaska. St. Peter når aldrig at ankomme til Amerika, som er deres hensigt i starten.

Litteratur i 1992
Litteratur fra Danmark
Jacob Clausen

Jacob Clausen Jacobsen (født 16. februar 1937, Sønder Aldum i Stenderup sogn) er en dansk forfatter, der har skrevet en række novellesamlinger, romaner samt børne- og ungdomsbøger. Han er søn af gårdejer Claus Peder Jacobsen (født 20. april 1902) og hustru Anna Clausen (født 2. juli 1904).

I 1996 modtog han Dansk skolebiblioteks forfatterpris.

Priser og legater 
 1979: Nordisk Ungdomsbogskonkurrences pris
 1985: Harald og Astrid Ehrenchron Kiddes legat
 1990: Undervisere af fremmedsprogede elevers pris
 1995: Grænselandsprisen
 1996: Danmarks Skolebiblioteksforenings Forfatterpris
 1997: Statens Kunstfonds legat
 2000: Litteraturrådets legat

Bibliografi 
 Rejsen til håbets ø (1992)

Kilder 

Børnebogsforfattere fra Danmark
Dansksprogede forfattere fra Danmark
Lorentz Waxell

Lorentz Waxell var volontør på skibet St. Peter, som var det skib som Vitus Bering sejlede med da han skulle til Alaska.

Waxell er hovedperson i bogen Rejsen til håbets ø, der er Jacob Clausen i 1992.

Litterære personer
Taastrup Realskole

Taastrup Realskole blev grundlagt i 1905. Skolen ledes af skoleleder Kennet Hallgren, og er med sine knapt 700 elever, en af Taastrups største skoler. 

Friskoler i Danmark
Realskole
Etableret i 1905
Skolepatrulje

En skolepatrulje er betegnelsen for skoleelever, der har til opgave at hjælpe skolens øvrige elever sikkert gennem trafikken om morgenen. Eleverne er ofte ældre elever. Skolepatruljerne placeres oftest ved veje eller fodgængerovergange tæt på skolerne. Der findes skolepatruljer ved ca. hver anden danske folkeskole. 

I Danmark blev skolepatruljer anvendt første gang i 1949 på Sundpark Skole på Amager efter inspiration fra USA.

Se også

Kilder og eksterne links 
Historien om skolepatruljerne 
Evaluering fra 2004 om skolepatruljeordningen

Trafik
Folkeskolen